    ร้านนี้ผ่านไปผ่านมาตลอดแต่ไม่เคยได้มีโอกาสแวะเลย คราวนี้ตั้งใจเลยดีกว่าจะได้คุยกะชาวบ้านเขารุ้เรื่อง
     ตัวร้านถูกห้อมล้อมด้วยสวนหิน ประดับต้นไม้ดูร่มรื่นดี เข้าไปในตัวอาคารเป็นห้องแอร์ มีโต๊ะรองรับแขกหลายโต๊ะ จะเป็นโต๊ะสำหรับ 4 คน หรือจะเป็นโต๊ะสำหรับ 8-10  ที่นั่งก็มีค่ะ น้องพนักงานเอาเมนูมาให้ดู ในสมุดเมนูอาหารมีให้เลือกเยอะเชียว ไม่ได้ลองอ่านรีวิวมาก่อน งั้นก็สั่งมาชิมตามใจชอบเลยแล้วกัน 
     - ส้มตำปูม้า (เลือกจากเมนูแนะนำ) / ส้มตำไทย 2 จานนี้ ชอบน้ำปรุงของตำปูม้ามากกว่าค่ะ รสจัดทีเดียว ปูม้าอร่อยดี แซงทางโค้งตำไทยที่จะหวานไปหน่อย ถั่วลิสงแอบไม่กรอบและเหม็นไปนิด 
     - ต้มยำกุ้งน้ำข้น ถ้วยนี้จัดจ้านอีกเช่นกันไม่ถึงกับเผ็ดมากแต่ก็ทำเหงื่อออกได้เหมือนกัน กุ้งตัวไม่ใหญ่มากมาพร้อมกับเห็ดนางฟ้าเต็มถ้วยเลย 
     - เห็ดทอด (ดั้งเดิม) มาเป็นกระจาด ทอดร้อนๆกรอบๆปรุงเค็มมานิดหน่อย เอาทาทานกับน้ำส้มตำอร่อยไปอีกแบบค่ะ 
     - จานสุดท้ายเลือกจากเมนูแนะนำอีกจาน หอยเชลล์ผัดฉ่า จานนี้ตกใจแรงๆ คือหอยตัวใหญ่มากอ่ะ นึกว่าจะเป็นหอยตัวเล็กๆ ได้หอยมา 6 ตัว วางมาบนเปลือกหอย 
     ค่าเสียหายมื้อนี้ 700 บาท เมนูอื่นๆราคาปกติทั่วไปนะคะ จะมีที่ราคาฉีกขึ้นมาก็ หอยเชลล์ผัดฉ่านี่แหละ จานนี้ 300.- ถามถึงความอร่อย ให้ผ่านในทุกๆเมนูเลยนะ อาหารออกเร็วรอำม่นานค่ะ บรรยากาศร้านเสียงดังไปนิด พื้นร้านยวบๆไปหน่อยใครเดินผ่านหรือแม้กระทั่งโต๊ะตรงข้ามนั่งเขย่าขา ก็สะเทือนมาถึงโต๊ะเราเลยทีเดียว การให้บริการของน้องพนักงานก็โอเคค่ะ ยิ้มแย้ม เดินเติมน้ำให้ตลอดเลย
     เอาไว้วันหลัง จะมาลอชิมเมนูอื่นๆอีกดีกว่า
     